
	Comisia pentru buget, finanţe şi bănci
	
	Bucureşti,        13.10.2005
Nr. 22/450


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, cu care comisia noastră a fost sesizată în fond cu adresa Biroului Permanent nr. PL.X.412 din 28 septembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru modificarea şi 

completarea art. III din Ordonanţa Guvernului nr. 19/1995 

privind unele măsuri de perfecţionare a regimului achiziţiilor 

publice, precum şi a regimului de valorificare a bunurilor 

scoase din funcţiune, aparţinând instituţiilor publice
Cu adresa nr. PL.X.412 din, Biroul Permanent conform art.89 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice.
La întocmirea raportului s-au avut în vedere avizele Consiliului Legislativ, Comisiei pentru administraţie publică, amenajarea teritoriului şi echilibru ecologic şi Comisiei pentru drepturile omului, culte şi problemele minorităţilor naţionale.
Prezentul proiect de Lege are ca obiect de reglementare modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, aprobată prin Legea nr. 96/1995.

Noutatea reglementării constă în instituirea unor dispoziţii potrivit cărora valorificarea bunurilor cuprinse în patrimoniul cultural naţional mobil aflate în patrimoniul instituţiilor publice, scoase din funcţiune potrivit reglementărilor legale în vigoare şi care nu mai sunt necesare instituţiilor care le au în administrare, să se efectueze prin transmiterea cu titlu gratuit la Ministerul Culturii şi Cultelor pentru a fi repartizare instituţiilor specializate sau unităţilor de cult aparţinând cultelor religioase recunoscute în România, după caz.

Totodată, se stabileşte interdicţia dezmembrării bunurilor culturale mobile clasate sau susceptibile de a fi clasate, în scopul scoaterii din funcţiune şi valorificării lor ulterioare, urmărindu-se astfel asigurarea integrităţii bunurilor. 

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Culturii şi Cultelor domnul Lemeni Adrian – secretar de stat.
La lucrările comisiei au participat  25  deputaţi, din totalul de 26 membri ai comisiei.

Raportul comisiei a fost adoptat cu 1 vot împotrivă din voturile celor prezenţi.
Proiectul de Lege a fost adoptat de Senat în şedinţa din data de 22 septembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, în şedinţa din data de 13.10.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Consilier parlamentar:
            Onete Alexandru

